**Nota informativă la proiectul de decizie Cu privire la actualizarea Planului Operațional Regional 1010 – 2012 pentru Regiunea de Dezvoltare Sud.**

În scopul analizei proiectelor incluse în Planului Operațional Regional 1010 – 2012 pentru Regiunea de Dezvoltare Sud ADR Sud a organizat o şedinţă de lucru privind actualizarea Documentul Unic de Program (DUP) şi a Planului Operaţional Regional (POR). În cadrul ședinței angajații ADR Sud împreună cu reprezentanții MDRC au analizat proiectele incluse în POR Sud sub aspectul gradului de pregătire pentru implementare în anul 2012. În rezultatul analizei efectuate, 12 proiecte au fost calificate ca avînd un grad redus de pregătire:

1. **Construcţia drumului spre satul Sagaidacul Nou raionul Cimişlia.**

* Proiectul dat necesită a fi revăzut în totalitate și adaptat la cerințele instrucțiunii pentru utilizatori.
* Lipsește documentația tehnică actualizată pe proiectul dat.

1. **Construcţia apeductului, sistemului de canalizare şi epurare cu instituirea Agenţiei de Gestionare Durabilă a serviciilor reabilitate. Primăria s. Javgur, r-ul Cimişlia.**

* Documentația tehnica a proiectului lipseste;
* Este necesar un studiu de fezabilitate pe proiectul dat.
* Este necesar de revăzut bugetul proiectului in intregime; există riscul ca costurile reale să depășească suma solicitată.
* Durabilitatea proiectului din punct de vedere regional nu este argumentata.

1. **Aprovizionarea cu apă potabilă de calitate a satelor comunei şi infrastructurii comunei Albota de Sus. (Albota se Sus, Taraclia)**

* Este necesar un studiu de prefezabilitate;
* Are un grad scăzut de pregătire. Există proiect tehnic de execuție a lucrărilor doar pentru localitatea Albota de Sus. Pentru celelalte localități (Roșița și Sofievca) nu este elaborat proiect tehnic.;
* Necesită a fi revizuită cerera de finanțare sub aspectul expunerii clare a informației din compartimentele Justifcarea; Metodologia; Activitățile proiectului.
* Nu este descris clar mecanismul de asigurare a durabilității;
* Costurile incluse în bugetul proiectului nu sunt argumentate documentar (devize de cheltuieli).

1. **Reconstructia drumului Ciumai – Carbolia (Vinogradovca, r-nul Taraclia)**

* Lipsește proiectul tehnic.
* La compartementul Justificarea este necesar de prezentat mai multe argumente privind analiza situației existente și caracteristica socio-economică a drumului;
* La metodologie - se repetă activitățile. Este necesar de a arăta CUM vor fi realizate activitățile. În special nu sunt prezentate opțiuni tehnice asupra construcției;
* La rezultate – Este necesar de prezentat o evaluare a intensității de perspectivă a traficului;
* La buget – nu este suficient argumentat, nu clar pe ce se bazează estimarea costurilor porțiunii de drum;
* Este necesar un studiu de fezabilitate care ar argumenta eficiea investițiilorși a propunerii de soluții tehnice;

1. **Reconstrucţia şi construirea drumurilor în satul Novosiolovca (s. Novosiolovca)**

* Proiectul este strict local şi are un grad foarte scăzut de pregătire.

1. **Reabilitarea şi modernizarea sistemului de alimentare cu apă s.Tvardita (Tvardita)**

* Proiectul dat nu demonstrează un impact regional ci se referă la construcția apeductului doar pentru localitatea Tvardița.
* Lipsește documentația tehnică;
* Nu este clar ce prevede repararea rețelei de apeduct;
* Bugetul proiectului este estimativ. Este necesar de revizuit bugetul proiectului.

1. **Renovarea sistemului de canalizare (Cociulia, Cantemir)**

* Proiectul respectiv este un proiect local, lipseşte documentaţia tehnică şi are un grad foarte scăzut de pregătire a cererii de finanțare.

1. **Reabilitarea zonei de agrement şi a complexului cultural-sportiv din s. Larguţa, r-nul Cantemir.**

* Este un proiect local;
* În Cererea de Finanțare nu este justificat impactul regional și necesitatea implementării acestui proiect;
* Nu sunt cuantificate clar rezultatele și produsele proiectului;
* Nu sunt clar argumentate beneficiile economice pentru locuitorii din regiune.
* La compartimentul descrierea activităților sunt schițate activități ce țin de informare, sensibilizare, asigurarea transparenței și nu sunt menționate activități care vor contribui la atingerea obiectivelor proiectului dat.
* Lipsește proiectul tehnic

1. **Reparaţia capitală a drumului local R607 (Cîrpeşti).**

Acest proiect va fi propus pentru a fi exclus din POR din următoarele cauze:

- Documentația tehnică lipsește;

- Este un proiect local;

- În DUP este inclus proiectul “Reparația capitală a drumului local L607- R56” care prevede lucrări de reparație pe aceiași porțiune de drum.

1. **Construcţia blocurilor sanitare anexate la clădirea existentă a grădiniţei de copii din satul Gradişte raionul Cimişlia. (Gradişte)**

Proiectul dat nu corespunde priorităţilor Strategiei de Dezvoltare a Regiunii Sud şi nu are impact regional.

1. **Consolidarea capacităţilor umane şi instituţionale la reducerea impactului negativ provocat asupra mediului şi a sănătăţii omului prin stabilirea managementului deşeurilor în comuna Plopi raionul Cantemir (Plopi, Cantemir)**

* Este necesar de corelat conținutul proiectului cu prevederile „Strategia de gestionare integrată a deșeurilor solide în RDS”
* Nu este anexată specificația bunurilor care se preconizează a fi achiziționate în cadrul proiectului.
* Nu este descrisă clar modalitatea de asigurare a durabilității proiectului.
* Localitatea Plopi se află în apropierea or. Cantemir, astfel este necesar de precăutat posibilitatea de regionalizare a serviciilor întreprinderii municipale din Cantemir

1. **Renovarea căilor de acces către Casa raională de cultură, parcul de odihnă şi agrement, construcţia şi amenajarea amfiteatrului de vară din oraşul Cantemir.**

- Nu este suficient argumentat impactul regional al proiectului.

- Lipsește documentația tehnică.

- Gradul de pregătire a cererii de finanţare este scăzut.

Avînd în vedere rezultatele prezentate se propune Consiliului Regional de Dezvoltare Sud de a exclude proiectele susmenționate din Planul Operațional Regional 2010-2012. ADR sud va remite către aplicanți proiectele nominalizate pentru a fi aduse în conformitate cu prioritățile Strategiei de Dezvoltare Regională precun și cu cerințele stipulate în Instrucțiunea pentru utilizator. Proiectele ajustate urmează a fi depuse la următorul apel de propuneri de proiecte de dezvoltare regională.